[{"text_idx": "#000007", "text": "Home > Cymorth i Fyfyrwyr"}, {"text_idx": "#000008", "text": "Dyma sut y gallwch gysylltu a\u0302 ni"}, {"text_idx": "#000010", "text": "Mae Coleg Cambria wedi ymrwymo i gefnogi ein holl fyfyrwyr lle bynnag y gallwn. Mae dod i\u2019r coleg yn newid mawr, p\u2019un a ydych yn ymuno a\u0302 ni yn syth o\u2019r ysgol neu\u2019n dychwelyd i addysg ar o\u0302l seibiant. Mae ein Timau Gwasanaethau Myfyrwyr wedi\u2019u lleoli ar holl safleoedd y coleg a byddant yn eich cefnogi chi ar hyd eich taith yn y coleg, gan gynnwys darparu cymorth ar faterion personol ac ariannol, a rhoi gwybodaeth, cyngor ac arweiniad ar gyrsiau a chyfleoedd gyrfa yn y dyfodol."}, {"text_idx": "#000011", "text": "Mae ein myfyrwyr yn wynebu llawer o heriau gan gynnwys bod yn ofalwr, gofalwr ifanc neu blentyn sy\u2019n cael gofal. Rydym yn deall y gall hyn effeithio ar eich profiad yn y coleg, a dyna pam rydym wedi ymrwymo i\u2019ch helpu chi mewn unrhyw ffordd posibl. Os oes angen unrhyw wybodaeth neu gymorth arnoch, mae pob croeso i chi ffonio\u2019r Gwasanaethau Myfyrwyr ar 0300 303 0007 neu anfon e-bost at studentservices@cambria.ac.uk"}, {"text_idx": "#000012", "text": "Mae Anogwyr Cynnydd yn cefnogi\u2019r holl fyfyrwyr llawn amser (16-18) i gyflawni a datblygu sgiliau personol tu hwnt i\u2019w cymhwyster. Mae Anogwyr Cynnydd yn cyflwyno ein rhaglen hyfforddi MADE Cynyddu Cyflawniad a Datblygu Pawb."}, {"text_idx": "#000013", "text": "Bydd ein hanogwyr cynnydd wrth eich ochr yn eich helpu drwy gydol eich taith coleg, gan roi cymorth i;"}, {"text_idx": "#000014", "text": "Sicrhau eich bod yn teimlo\u2019n hyderus, yn cael gofal, ac wedi\u2019ch ysgogi i gyflawni\nAdeiladu annibyniaeth tra\u2019n hybu iechyd meddwl a chorfforol da\nDatblygu eich sgiliau y tu hwnt i\u2019ch cymhwyster, trwy ddarparu sesiynau datblygiad personol o ansawdd uchel a chyfarfodydd 1:1 i adolygu cynnydd, gosod targedau, a chynllunio eich camau nesaf\nParatoi ar gyfer cam nesaf eich gyrfa\nCwblhau UCAS, prentisiaeth, a chymwysiadau galwedigaethol eraill"}, {"text_idx": "#000015", "text": "Mae\u2019r llyfrgelloedd ar safleoedd y coleg ac maent yn lle gwych i ddod a bod yn rhan o fywyd y coleg."}, {"text_idx": "#000016", "text": "Siaradwch a\u0302\u2019n ti\u0302m cyfeillgar am sut y gallwn eich cefnogi chi gyda\u2019ch astudiaethau."}, {"text_idx": "#000017", "text": "Mae gennym ystod wych o adnoddau i\u2019ch helpu gyda gwaith cwrs."}, {"text_idx": "#000018", "text": "Mae\u2019r rhain yn ystyried eich dewis a\u2019ch dull dysgu eich hun a gellir eu defnyddio yn y coleg neu wrth astudio gartref."}, {"text_idx": "#000019", "text": "Os yw\u2019n well gennych chi gael print mae gennym ystod ardderchog o lyfrau sy\u2019n cefnogi eich cwrs."}, {"text_idx": "#000020", "text": "Mae ein casgliad digidol yn cynnig platfformau fideo o ansawdd uchel i wella eich gwybodaeth ac mae gennym un o\u2019r casgliadau e-lyfrau sy\u2019n cael ei ddefnyddio amlaf a\u2019r un mwyaf yng Nghymru! Mae ein llyfrgelloedd yn groesawgar, cynhwysol ac wedi\u2019u dylunio i weddu eich anghenion."}, {"text_idx": "#000021", "text": "Mae gennym ddigon o gyfrifiaduron a Chromebooks ar gael i chi eu defnyddio a gallwch chi fenthyg Chromebooks i astudio gartref."}, {"text_idx": "#000022", "text": "Os mae angen cymorth arnoch chi gyda\u2019ch gwaith cwrs, aseiniadau, arholiadau neu, rydych yn cael trafferth i fodloni terfynau amser ac mae angen cymorth ychwanegol arnoch chi gallwn gynnig awgrymiadau defnyddiol ar sut i gynllunio a chadw mewn rheolaeth."}, {"text_idx": "#000023", "text": "Mae gennym di\u0302m o hwyluswyr sgiliau a allai gael cyfarfod un i un gyda chi i drafod strategaethau i lwyddo. Dyma rai o\u2019r pynciau y gallwn ni roi cymorth i chi arnynt:"}, {"text_idx": "#000024", "text": "Cynllunio a threfnu eich amser\nYmchwilio a dod o hyd i ffynonellau gwybodaeth"}, {"text_idx": "#000025", "text": "Mae ein ti\u0302m ymroddedig yma i\u2019ch helpu chi dros e-bost neu dros y ffo\u0302n."}, {"text_idx": "#000026", "text": "Mae pob croeso i chi gysylltu a\u0302 ni ar gyfer ymholiadau llyfrgell."}, {"text_idx": "#000027", "text": "Mae ein Cynghorwyr Gyrfa yn rhoi cymorth i ddarpar fyfyrwyr ar ddewis y cwrs cywir yn ogystal a\u0302 chynnig cyngor ac arweiniad ar ddatblygu eich gyrfa a chynllunio eich cam nesaf ar o\u0302l coleg \u2013 boed hynny\u2019n cael swydd neu brentisiaeth neu fynd i\u2019r brifysgol. Ni yw eich porth i gael gwybod am wahanol yrfaoedd a chyfleoedd yn y byd gwaith."}, {"text_idx": "#000028", "text": "Dewis y cyrsiau iawn i chi yng Ngholeg Cambria\nGwneud cais i brifysgol \u2013 gallwn eich cynorthwyo i feddwl am yr hyn yr hoffech ei wneud \u2013 ac ymhle, a byddwn yn helpu i ysgrifennu datganiadau personol a chyflwyno ceisiadau UCAS."}, {"text_idx": "#000030", "text": "Darganfod gwybodaeth am brentisiaethau a hyfforddiant yn y gwaith os ydych yn dymuno cael gwaith cyflogedig ac ennill cymhwyster ar yr un pryd.\nGwneud cais am swyddi, ysgrifennu CV a pharatoi ar gyfer cyfweliadau swyddi"}, {"text_idx": "#000032", "text": "Bod yn Ddwyieithog yng Ngholeg Cambria"}, {"text_idx": "#000033", "text": "Yng Ngholeg Cambria rydym wedi ymrwymo i\u2019ch helpu chi i ddatblygu eich sgiliau dwyieithog a fydd yn arwain at yrfa a bywyd llwyddiannus."}, {"text_idx": "#000034", "text": "Mae dwyieithrwydd yn agor drysau i chi yn y byd gwaith ac yn cynyddu eich cyflogadwyedd. Gall gyfoethogi eich bywyd cymdeithasol a gwella eich meddwl a\u2019ch creadigrwydd hefyd."}, {"text_idx": "#000035", "text": "Astudio trwy gyfrwng y Gymraeg neu\u2019n ddwyieithog"}, {"text_idx": "#000036", "text": "Os ydych chi wedi astudio trwy gyfrwng y Gymraeg neu\u2019n ddwyieithog yn yr ysgol, gallwch chi barhau i wneud hynny yng Ngholeg Cambria."}, {"text_idx": "#000039", "text": "Cyflwyno gwaith ysgrifenedig a chael nodiadau dwyieithog\nAstudio cyrsiau neu fodiwlau penodol\nCwblhau profiad gwaith mewn amrywiaeth o amgylcheddau lle mae\u2019r Gymraeg yn cael ei siarad\nAsesiadau, cyfweliadau mynediad, tiwtorialau, mentora a chyfarfodydd."}, {"text_idx": "#000040", "text": "Os nad oes gennych chi sgiliau Cymraeg neu os hoffech chi ddatblygu eich sgiliau, mae llu o gyfleoedd i chi wella a magu hyder i ddefnyddio\u2019r Gymraeg yn eich maes pwnc."}, {"text_idx": "#000042", "text": "Cwblhau unedau sy\u2019n berthnasol i\u2019ch pwnc\nMynd i ddosbarthiadau Cymraeg i ddatblygu eich sgiliau\nMynd i ddosbarthiadau Cymraeg i ddechreuwyr os nad oes gennych chi wybodaeth."}, {"text_idx": "#000043", "text": "Os hoffech chi astudio yn Gymraeg neu ddatblygu eich sgiliau, gall ein ti\u0302m Cymraeg eich cefnogi chi wrth gynnig mentora ac arweiniad 1-1 i chi. Gallant eich helpu chi i wella eich sgiliau Cymraeg ysgrifenedig a gallant gyfieithu terminoleg a thermau technegol."}, {"text_idx": "#000045", "text": "Mae ein Swyddog Cangen Cymraeg yn cynnal digwyddiadau cymdeithasol ar bob safle ac yn cadw mewn cysylltiad trwy ein cyfrifon cyfryngau cymdeithasol."}, {"text_idx": "#000047", "text": "Yma yng Ngholeg Cambria rydym yn ymdrechu i gynorthwyo ac addysgu dysgwyr am eu hiechyd meddwl a\u2019u llesiant. Trwy gyflwyno technegau iach sy\u2019n cynorthwyo ein llesiant i\u2019n trefn bob dydd, y mwyaf gwydn y gallwn ei deimlo."}, {"text_idx": "#000048", "text": "Rydym yn gwybod y gall iechyd meddwl a llesiant gael effaith sylweddol ar eich profiad yn y coleg. Mae ein Ti\u0302m Iechyd Meddwl a Llesiant yn angerddol am ddarparu\u2019r gefnogaeth a\u2019r adnoddau gorau sy\u2019n hybu eich llesiant ac iechyd meddwl da, sy\u2019n cynnwys;"}, {"text_idx": "#000050", "text": "Rydym yn goleg arloesol am ymgorffori dulliau sy\u2019n ystyriol o drawma yng Nghymru."}, {"text_idx": "#000052", "text": "Ar hyn o bryd rydym yn hyfforddi ein holl staff ar draws y Coleg i fod yn ystyriol o drawma ac yn dechrau\u2019r broses o adolygu prosesau a pholisi\u0308au wrth sicrhau bod ein diwylliant a\u2019n iaith yn ystyriol o drawma er mwyn cynorthwyo ein staff a\u2019n dysgwyr llawn amser a rhan-amser."}, {"text_idx": "#000053", "text": "Rydym yn adfyfyrio ar ein cyfeiriad strategol a\u2019n gwerthoedd Coleg ein hunain a sut rydym yn alinio\u2019r rhain a\u0302 bod yn gynhwysol ac yn wybodus ystyriol o drawma."}, {"text_idx": "#000058", "text": "Am ragor o wybodaeth ar y fframwaith ar gyfer Cymru Sy\u2019n Ystyriol o Drawma ewch i: "}, {"text_idx": "#000060", "text": "Efallai nad yw Caplaniaeth yn air cyfarwydd i bawb, ond mae\u2019n syml iawn. Mae Caplaniaeth yn bodoli i helpu staff a myfyrwyr deimlo\u2019n gysylltiedig a\u2019u bod yn cael eu gwerthfawrogi yng nghymuned y coleg. Mae Caplaniaeth yn cydweithio a\u0302\u2019r timau cymorth i helpu gwneud Coleg Cambria yn lle cefnogol a chynhwysol i ddysgu a gweithio. Rydym yn chwilio am syniadau ac awgrymiadau gennych chi bob amser am bethau y gallwn ni eu gwneud yn well, neu feysydd yr hoffech chi i\u2019r Gaplaniaeth eu harchwilio."}, {"text_idx": "#000061", "text": "Rydym yn cynnig llawer o wahanol brosiectau a chymorth gan gynnwys:"}, {"text_idx": "#000063", "text": "I gael rhagor o wybodaeth ffoniwch y Gwasanaethau Myfyrwyr neu anfonwch e-bost atom ni"}, {"text_idx": "#000064", "text": "Os fyddwch chi\u2019n ymuno a\u0302 ni fel myfyriwr llawn amser ac rydych yn 16-18 oed, mae digonedd o gymorth ar gael i chi. Bydd yr ystod o gymorth ariannol yn dibynnu ar eich amgylchiadau a ble byddwch chi\u2019n astudio."}, {"text_idx": "#000068", "text": "Cyn i chi wneud cais ar gyfer y LCA mae ychydig o bethau y bydd angen i chi wirio i sicrhau eich bod yn gymwys, fel:"}, {"text_idx": "#000069", "text": "Dyddiad geni \u2013 rhaid i chi fod yn 16-18 oed ar ddiwrnod cyntaf eich cwrs\nCwrs \u2013 rhaid i chi fod yn astudio mewn ysgol neu goleg ar gwrs \u2018cymwys\u2019\nIncwm y cartref \u2013 rhaid i hwn fod yn is na lefel benodol er mwyn cael y LCA\nCenedligrwydd a phreswylfa \u2013 os ydych chi\u2019n ddinesydd y DU yn byw yng Nghymru, dylech fod yn gymwys am LCA"}, {"text_idx": "#000070", "text": "Gwnewch gais drwy becyn gwneud cais sydd i\u2019w gael o\u2019r Gwasanaethau Myfyrwyr neu drwy lawrlwytho ffurflen gais o\u2019r wefan Cyllid Myfyrwyr Cymru."}, {"text_idx": "#000076", "text": "Os ydych yn byw y tu allan i Gymru gallwch ddod o hyd i wybodaeth am gyllid yma"}, {"text_idx": "#000077", "text": "Fel myfyriwr Addysg Uwch, gallwch gael amrywiaeth o gymorth ariannol. Mae\u2019r Cwmni Benthyciadau i Fyfyrwyr yn cynnig benthyciadau a grantiau i unrhyw un sy\u2019n astudio cyrsiau addysg uwch yng Ngholeg Cambria. Mae bod yn gymwys i gael benthyciad neu grant yn dibynnu ar y math o gwrs a ble rydych yn byw."}, {"text_idx": "#000078", "text": "Mae gan raddau sylfaen a graddau, ffioedd y gellir eu hariannu gan fenthyciadau Ffioedd Dysgu\nFel arfer mae Llywodraeth Cymru yn ariannu prentisiaethau uwch\nGall cyrsiau proffesiynol gael eu hariannu gan eich cyflogwr, gennych chi neu gan brosiectau Ewropeaidd"}, {"text_idx": "#000079", "text": "I\u2019r rhai sy\u2019n ymgymryd a\u0302 gradd yng Nghanolfan Brifysgol Cambria efallai y byddwch yn gymwys am gymorth ariannol anad-daladwy trwy ein Bwrsariaeth AU Cambria."}, {"text_idx": "#000080", "text": "Y rhai sydd ar gwrs Addysg Uwch llawn amser\nY rhai sy\u2019n talu eu ffioedd eu hunain o \u00a37,500 neu uwch\nMyfyrwyr sydd a\u0302\u2019r lefel presenoldeb ofynnol\nMyfyrwyr sy\u2019n cwblhau a chyflwyno eu haseiniadau ar amser\nMae ymddygiad myfyrwyr yn unol a\u0302 Chod Ymddygiad Coleg Cambria"}, {"text_idx": "#000084", "text": "Gall Coleg Cambria gynnig bwrsariaeth \u00a31000 i chi os ydych yn symud ymlaen (er enghraifft o Lefel 3 a Mynediad i AU) i astudio un o\u2019r cyrsiau a ganlyn yng Ngholeg Cambria:"}, {"text_idx": "#000086", "text": "Byddwn yn talu\u2019r fwrsariaeth mewn dau randaliad o \u00a3500:"}, {"text_idx": "#000088", "text": "Mae\u2019n rhaid cadw at yr amodau a ganlyn er mwyn cael y fwrsariaeth:"}, {"text_idx": "#000089", "text": "Mae\u2019r brifysgol wedi cadarnhau bod y ffioedd dysgu wedi\u2019u talu hyd yn hyn.\nMae gennych gofnod presenoldeb sy\u2019n uwch na 90%\nMae eich holl waith yn gyfoes (i\u2019w gadarnhau gan arweinydd y rhaglen)."}, {"text_idx": "#000091", "text": "Gallwch ddod o hyd i ragor o wybodaeth am y cymorth ariannol ychwanegol drwy glicio ar y canlynol:"}, {"text_idx": "#000092", "text": "Gall myfyrwyr rhan-amser sy\u2019n astudio yng Nghymru wneud cais am ystod o gymorth ariannol gan gynnwys:"}, {"text_idx": "#000093", "text": "Mae\u2019r ffioedd sydd i\u2019w gweld wrth ymyl cyrsiau rhan-amser yn cynnwys hyd at y flwyddyn astudio gyntaf yn unig. Ar gyfer cyrsiau dwy neu dair blynedd, bydd yr un ffi yn daladwy unwaith eto ar ddechrau eich ail a\u2019ch trydedd flwyddyn astudio. Bydd angen prawf arnoch chi wrth gofrestru os yw eich cwmni\u2019n talu ffi eich cwrs."}, {"text_idx": "#000099", "text": "Mae gennym ganolfan gofal plant groesawgar a chartrefol yn Cambria, sef Toybox yng Nglannau Dyfrdwy. Gallwn gynnig cymorth ariannol i chi os oes angen. Darllenwch am y feithrinfa a beth allwn ei gynnig i chi a\u2019ch plentyn isod."}, {"text_idx": "#000101", "text": "Rydym yn darparu \u2018gofal addysgol\u2019 i blant rhwng 3 mis a phum mlwydd oed, gyda chymysgedd iach o ddysgu a chwarae. Mae ein cwricwlwm wedi\u2019i adeiladu o amgylch meysydd i gefnogi ac annog llesiant a datblygiad personol, cymdeithasol, emosiynol, corfforol a deallusol eich plentyn."}, {"text_idx": "#000102", "text": "Mae gan bob maes o fewn y feithrinfa gwricwlwm i\u2019w ddilyn, sy\u2019n cynnwys datblygu personol a chymdeithasol, iaith a llythrennedd, mathemateg, datblygu corfforol a chreadigol."}, {"text_idx": "#000103", "text": "Mae gennym bum ystafell ar gyfer pum grw\u0302p oedran gwahanol. Mae\u2019r ystafell lindysyn ar gyfer plant 0-12 mis. Mae\u2019n llawn o deganau confensiynol a gweithgareddau cyfannol fel basgedi trysor, swigod, cerddoriaeth a chwarae dw\u0302r i annog y babanod i archwilio a mwynhau eu hamgylchedd dan do ac yn yr awyr agored."}, {"text_idx": "#000105", "text": "Caiff y plant yn yr ystafell pili-pala (18 mis oed \u2013 21\u20442 oed) eu hannog i gyfathrebu, chwarae gyda\u2019i gilydd ac i ddod o hyd i\u2019w llais wrth wneud gweithgareddau megis pobi a chwarae a\u0302 thywod."}, {"text_idx": "#000106", "text": "Yn yr ystafell gwenyn, mae plant 21\u20442 \u2013 3 oed yn cael ystod eang o gyfleoedd dysgu trwy dywod, chwarae hydrin, llyfrau, chwarae bloc, chwarae archwiliadol, chwarae ro\u0302l a symud."}, {"text_idx": "#000107", "text": "Mae\u2019r plant yn yr ystafell sioncyn y gwair (3-5 oed) yn dilyn Y Cyfnod Sylfaen, sy\u2019n caniata\u0301u i\u2019ch plant fod yn greadigol, yn ddychmygus ac i gael hwyl wrth ddysgu. Mae hyn yn rhoi sgiliau i blant adeiladu arnynt a datblygu yn barod ar gyfer yr ysgol."}, {"text_idx": "#000109", "text": "Rydym wedi\u2019n lleoli ar safle Coleg Cambria Glannau Dyfrdwy. Os oes angen i chi gysylltu a\u0302 ni ffoniwch 0300 30 30 007 neu anfonwch e-bost at toybox@cambria.ac.uk"}, {"text_idx": "#000110", "text": "Nid ydym am i anawsterau ariannol amharu ar eich addysg. Os ydych chi\u2019n astudio\u2019n llawn amser yng Ngholeg Cambria (neu\u2019n dymuno gwneud hynny), os oes gennych chi blant sy\u2019n iau nag oedran ysgol a\u2019ch bod ar incwm isel, efallai y byddwch yn gymwys i gael cymorth ariannol tuag at gostau gofal plant."}, {"text_idx": "#000111", "text": "Cysylltwch a\u0302 Gwasanaethau Myfyrwyr ar 0300 30 30 007 neu anfonwch e-bost at studentservices@cambria.ac.uk am fanylion y Gronfa Cymorth i Ddysgwyr; gallwch wneud cais am gymorth cyn gynted ag y byddwch yn cofrestru ar gwrs amser llawn yng Ngholeg Cambria. Byddwn ni\u2019n gofalu amdanoch chi a\u2019ch plentyn."}, {"text_idx": "#000112", "text": "Mae eich diogelwch a\u2019ch llesiant yn y coleg a thu hwnt yn hynod o bwysig i ni pan rydych yn fyfyriwr gyda ni. Rydym am i chi deimlo eich bod yn gallu siarad ag unrhyw aelod o staff os ydych yn teimlo mewn perygl neu os oes gennych chi unrhyw bryderon. Bydd y staff yn eich cynorthwyo chi gan gynnwys cael cymorth gan ein Ti\u0302m Diogelu."}, {"text_idx": "#000113", "text": "Fel coleg mae gennym ddyletswydd i ddiogelu holl blant, bobl ifanc ac oedolion sydd mewn perygl o safbwyntiau eithafol, dylanwad grwpiau terfysgol a pheryglon radicaleiddio. Mae ein Strategaeth Prevent yn trafod ein dull a\u2019n cyfrifoldebau. Mae\u2019n canolbwyntio ar addysg, parch a darparu man diogel i fyfyrwyr drafod materion, gofyn cwestiynau a rhannu eu safbwyntiau a\u2019i nod yw helpu bobl i wybod sut i amddiffyn eu hunain."}, {"text_idx": "#000114", "text": "Os oes gennych unrhyw bryderon, cysylltwch a\u0302\u2019r Ti\u0302m Diogelu ar 0300 30 30 009, anfonwch e-bost at Safeguarding@cambria.ac.uk neu dewch draw i Gwasanaethau Myfyrwyr."}, {"text_idx": "#000115", "text": "Os oes angen cymorth arnoch, gallwch gysylltu a\u0302 ni yma:"}, {"text_idx": "#000116", "text": "Yng Ngholeg Cambria rydym yn deall pwysigrwydd gweithio\u2019n weithredol er mwyn gwneud ein coleg yn lle cynhwysol, cydradd a chefnogol i bawb. Rydym yn gweithio\u2019n agos gyda\u2019n cymuned amrywiol o ddysgwyr, staff a rhanddeiliaid i sicrhau fod Coleg Cambria yn gynhwysol i bawb. Mae ein Cydlynydd Cydraddoldeb ac Amrywiaeth ar gael i gynorthwyo ein staff a\u2019n dysgwyr gydag unrhyw beth sydd ei angen arnynt i sicrhau eu bod yn ffynnu yma."}, {"text_idx": "#000118", "text": "Rydym wedi ymrwymo i wella ein gwasanaethau yn barhaus i fod yn gynhwysol i bawb. Rydym yn disgwyl i bob aelod o gymuned Coleg Cambria gael eu trin a\u0302 pharch, ac i drin eraill a\u0302 pharch. Gweler isod rai o\u2019r ffyrdd y mae staff a myfyrwyr Coleg Cambria yn hyrwyddo cydraddoldeb ac amrywiaeth."}, {"text_idx": "#000123", "text": "Sicrhau bod dysgu ar gael i bawb"}, {"text_idx": "#000124", "text": "Yr hyn rydym yn gweithio arno"}, {"text_idx": "#000125", "text": "Mae\u2019n hanfodol ein bod yn gweithio\u2019n barhaus tuag at wneud Coleg Cambria y lle mwyaf cynhwysol a chyfartal i bawb. Mae\u2019r dogfennau isod yn nodi ein cynlluniau ar gyfer gwneud hynny, a\u2019r cynnydd yr ydym wedi\u2019i wneud hyd yn hyn."}, {"text_idx": "#000126", "text": "Os hoffech unrhyw gefnogaeth, i gymryd rhan, neu i ddysgu rhagor am gydraddoldeb ac amrywiaeth yng Ngholeg Cambria, cysylltwch a\u0302 ni equalityanddiversity@cambria.ac.uk"}, {"text_idx": "#000127", "text": "Coleg Cambria yn Hyrwyddo Gwerthoedd Prydeinig"}, {"text_idx": "#000128", "text": "Mae gwerthoedd gorau Prydeinig yn sail i\u2019r holl addysg a\u2019r gweithgareddau yng Ngholeg Cambria. Mae gennym ddyletswydd gyfreithiol i sicrhau bod pob dysgwr yn deall gwerthoedd Prydain a nodir yn Strategaeth Prevent y Llywodraeth."}, {"text_idx": "#000129", "text": "Mae ein gwerthoedd yn cynnwys \u2018annog a dathlu amrywiaeth\u2019 ac i \u2018barchu eraill a\u2019n hamgylchedd\u2019. Mae\u2019r coleg yn \u2018fuddsoddwr amrywiaeth\u2019 ac rydyn ni\u2019n annog goddefgarwch crefyddau a chredoau gwahanol yn weithredol drwy ein gwasanaethau caplaniaeth, y system fugeiliol, gweithgareddau\u2019r coleg a phwyllgor cydraddoldeb ac amrywiaeth gweithgar iawn."}]